Marianne Beate Kielland

Marianne Beate Kielland (født 12. oktober 1975 i Lørenskog) er en norsk konsertsanger (mezzosopran). 

Hun studerte ved Norges musikkhøgskole, Oslo, under Ingrid Bjoner og Svein Bjørkøy og avsluttet der våren 2000 med mastergrad i samtidsmusikk.

Etter endt utdanning var hun ved operaen i Hannover i sesongen 2001/02 før hun avsluttet engasjementet der og flyttet til Harstad, og senere til Svolvær.

Hun fikk raskt en solid posisjon med hyppige engasjementer ved både norske og utenlandske orkestre og har etter hvert arbeidet med internasjonalt kjente dirigenter som Philippe Herreweghe, Masaaki Suzuki, Jordi Savall, Rinaldo Alessandrini,  Helmuth Rilling, Manfred Honeck, Iona Brown, Edward Higginbottom og andre. Hun ble nominert til Grammy-prisen 2012 i klassen Best Vocal Classical Performance for Veslemøy Synsk sammen med pianist Nils Anders Mortensen.. Hun vant Nordlysprisen i 2009 og Gammleng-prisen i klassen sanger i 2021.

Kielland har et repertoar som omfatter musikk av eksempelvis Dowland, Bach, Caldara, Telemann, Hoffmann, Schubert, Berlioz, Bruckner, Honegger, Pärt, Reidar Thommessen og Eivind Groven.

Innspillinger 
 Sæle Jolekveld: Marianne Betae Kielland, Nils Anders Mortensen og Arctimus, utgitt på Lawo classics 2012. 

 Olav Anton Thommessen: Veslemøy synsk  utgitt 2011 på 2L, nominert til Grammy 2012. 

 J. S. Bach: Vergnügte Pleissenstadt BWV 216 (2005) med Osaka Bach Ensemble dirigert av Joshua Rifkin. Susanne Rydén (sopran) og Marianne Beate Kielland (alt)
   
 J. S. Bach: Matthew Passion (2006) med Dresdner Kammerchor and Kölner Kammerorchester dirigert av Helmut Müller-Brühl. Marianne Beate Kielland (alt), Markus Schäfer (tenor), Hanno Müller-Brachmann (bass)

 J. S. Bach: Alto solo cantatas BWV 53, 54, 169, 170 and 200 (2005) med Kölner Kammerorchester dirigert av Helmut Müller-Brühl. Marianne Beate Kielland (alt)
  
 J. S. Bach': Alto solo cantata BWV 35 (2005) med Kölner Kammerorchester dirigert av Helmut Müller-Brühl. Marianne Beate Kielland (alt). Tenor solokantater ved Markus Schäfer.

 J. S. Bach: Geistliche Solokantaten BWV 53, 54, 169, 170, 200, Kölner Kammerorchester dirigert av Helmut Müller-Brühl, Naxos 8557621D (CD), 2005.
   
 J. S. Bach: Messe in h-moll BWV 232 (2004) med Kölner Kammerorchester og Dresdner Kammerorchester dirigert av Helmut Müller-Brühl. Sunhae Im (sopran), Marianne Beate Kielland (mezzosoprano), Ann Hallenberg (alt), Markus Schäfer (tenor), Hanno Müller-Brachmann (bass) Naxos 8.551219-20
  
 Gloria (2004) Vivaldi: Gloria, Kyrie osv. med Nidarosdomens jentekor og Norsk Barokkorkester dirigert av Edward Higginbottom. Solister: Noemi Kiss, Linn Andrea Fuglseth, Catherine King og Marianne Beate Kielland
  
 Ragnar Bjerkreim: Kong David (2004) Oratorie Kor Z, Njål Sparbo, Marianne Beate Kielland o. a. Lynor
  
 J. S. Bach – Markuspasjonen (2003) Norsk Barokkorkester dirigert av Edward Higginsbottom. Solister: Helena Ek, Tone Wik, Marianne Beate Kielland, Johan Linderoth KKV
  
 Alf Hurum: Fandango – Complete Songs with Piano (2003) Marianne Beate Kielland (mezzosoprano), Øyvind Aase (klaver)
  
 Nordic Voices: Sense and Nonsense (2002) Verker av Monteverdi, Ligeti, Hellstenius, Poulenc m.fl 
  
 Toner til jul (2001) Norske Kammersangere dirigert av Jon Fylling. Solister blant andre: Marianne Beate Kielland, Njål Sparbo, Erik-André Hvitsten.
  
 Melankoli (2000) Sanger av Brahms (op. 91) og Dowland.
Andre stykker av Kodály, Britten, Arvo Pärt, Joplin, Kvandal, Block og Liszt. Morten Carlsen (bratsj), Marianne Beate Kielland (mezzosopran), Sergej Osadchuk (klaver), musikkmerket 2L

Referanser

Eksterne lenker 
 
 Marianne Beate Kielland (Mezzo-soprano), bach-cantatas.com
 

Norske sangere
Mezzosopraner
Personer fra Lørenskog kommune
Fødsler i 1975